Daniel Thambyrajah Niles

Daniel Thambyrajah Niles (født 4. mai 1908, død 17. juli 1970) var en srilankisk metodistisk prest økumen og salmedikter.

Niles tok grunnutdanningen sin i Jaffna og studerte i Bangalore. Han ble ordinert til prest i Metodistkirken i 1936. Fra 1939 ti 1940 jobbet han som sekretær med ansvar for evangelisering for KFUM i Genève. Fra 1941 til 1945 var han generalsekretær for Sri Lankas kristne råd. Han var taler på Kirkenes Verdensråds møte i 1948 og var leder for ungdomsavdelingen deres fra 1948 til 1952 og evangeliseringsavdelingen fra 1953 til 1959. I 1957 var han sentral i grunnleggelsen av East Asia Christian Conference, og fra 1968 var han organisasjonens første leder og generalsekretær. Han stod bak organisasjonens salmebok, og skrev mange salmer som blir brukt i andre salmebøker, blant annet finnes en salme av han i de norske salmebøkene Salmer 1997 og Norsk salmebok 2013.

Referanser

Eksterne lenker 
 Biografi

Økumenikk
Srilankiske salmediktere